છેલ્લા થોડા વર્ષોથી ડાયેટિંગ કરીને વજન ઉતારવાના ટ્રેન્ડે જોર પકડ્યું છે. એવામાં જો કોઈ એમ કહે કે પરાણે વજન ઉતારવાના પ્રયત્ન કરનાર વ્યક્તિ કરતા ખાઈ-પીને લહેર કરનાર લોકોને વજન ઉતારવામાં વધારે સફળતા મળે તો તમે માનશો? સોશિયલ મીડિયા પર હવે એન્ટિ-ડાયેટ મૂવમેન્ટે જોર પકડ્યું છે જેમાં કેટલાંક ન્યુટ્રિશન એક્સપર્ટ્સ પણ છે. વજન ઉતારવું જરૂરી છે, કારણ કે તેનાથી ઘૂંટણના દુઃખાવા, બ્લડ શુગર, હાર્ટ એટેકનું જોખમ આ બધામાં જ રાહત મળે છે. વજન ઉતારવું જરૂરી છે પરંતુ તમે કેવી રીતે વજન ઉતારો છો તે ખૂબ જ જરૂરી છે.